el el el el el el el el en ru el ru el el el el el el el el el el el el el el el el el el el el el en el en el el en en en el el el el el el el pl el el el el el el el el
Μια καλοκαιρινή γιορτή συναισθημάτων. Μια γιορτή γεμάτη με ήχους γνώριμους από τραγούδια των Βαλκανίων που έγιναν και δικά μας τραγούδια. Ο διάσημος συνθέτης Γκόραν Μπρέγκοβιτς έρχεται στην Αθήνα και γιορτάζει μαζί μας την δύναμη της μουσικής, μια πανανθρώπινη γλώσσα που ενώνει αντί να χωρίζει και καταφέρνει να χτίζει γέφυρες από την μια καρδιά στην άλλη.
Η εισαγωγή στο νέο του άλμπουμ είναι μια όμορφη ιστορία.
Ένας παππούς Εβραίος στέκεται μπροστά από το Δυτικό τείχος ή Τείχος των Δακρύων στην Ιερουσαλήμ και προσεύχεται. Ο δημοσιογράφος του CNN τον πλησιάζει και τον ρωτάει: «Μάθαμε ότι προσεύχεστε κάθε μέρα εδώ και 40 χρόνια μπροστά στο τείχος, για ποιους προσεύχεστε;»
Απαντά: “Προσεύχομαι για ειρήνη μεταξύ των χριστιανών, των Εβραίων και των Μουσουλμάνων. Προσεύχομαι ώστε το μίσος και ο πόλεμος να τελειώσουν. Προσεύχομαι τα παιδιά μας να μεγαλώσουν ως υπεύθυνα όντα και να αγαπήσουν τους γείτονές τους ”
“Και πώς αισθάνεστε μετά από σαράντα χρόνια προσευχής;”
“Νιώθω σαν να μιλάω σε έναν τοίχο.”
Όσο για τις φωνές του άλμπουμ, το casting είναι πραγματικά μοναδικό με τον Τυνήσιο σταρ Ρασίντ Αχά, τον Ισραηλινό φολκ Ασάφ Αβιντάν και την λάτιν/ποπ τραγουδίστρια από την Ισπανία, Bebe.
Η πρώτη επαγγελματική επαφή του Μπρέγκοβιτς με τη μουσική ήταν μέσω του συγκροτήματος Kodeksi, το οποίο αργότερα εμπλουτίστηκε με νέα μέλη και μετονομάστηκε σε Bijelo Dugme (Λευκό Κουμπί). Το συγκρότημα αυτό από το Σαράγιεβο έμελλε να γίνει ένα από τα πιο γνωστά της Γιουγκοσλαβίας. Όταν το συγκρότημα άρχισε να διαλύεται, εκείνος στράφηκε στη σύνθεση μουσικής για ταινίες. Το στυλ του επηρεάστηκε έντονα από τη μουσική τω Ρομά, ενώ διατήρησε και πολλά από τα στοιχεία της παραδοσιακής μουσικής των Βαλκανίων. Τις πιο γνωστές δουλειές του αποτελούν η μουσική για τις ταινίες του Εμίρ Κουστουρίτσα Ο Καιρός των Τσιγγάνων, Underground στο οποίο συνεργάστηκε και με την Σεζάρια Εβόρα και το Arizona Dream στην οποία συνεργάστηκε με τον Iggy Pop καθώς και για την ταινία Βασίλισσα Μαργκό του Πατρίκ Σερό, ωστόσο έχει γράψει μουσική για πάνω από 30 ταινίες.
Ο Μπρέγκοβιτς συνεργάστηκε με διάφορους γνωστούς καλλιτέχνες των Βαλκανίων, ανάμεσα στους οποίους η Άλκηστις Πρωτοψάλτη ο Γιώργος Νταλάρας αλλά και η μεγάλη Τουρκάλα τραγουδίστρια Σεζέν Ακσού.
Ένας από τους πιο χαρακτηριστικούς εκπροσώπους του βαλκανικού ήχου έχει δηλώσει γι’ αυτό τα εξής: «Η βαλκανική μουσική συνεχίζει να αρέσει και να παράγεται για τον ίδιο λόγο με το πανκ. Φέρνει την τρέλα, δεν είναι απλά μουσική. Και όλοι χρειαζόμαστε λίγη τρέλα…»
Η μουσική των Βαλκανίων έρχεται στην Αθήνα. Ο Γκόραν Μπρέγκοβιτς λατρεύει την Ελλάδα και ετοιμάζεται για την επιστροφή του στη χώρα μας ετοιμάζοντας μια γιορτή γεμάτη αγάπη. Όπως λέει: «Θα ήθελα να σας πω κάτι. Είστε τόσο τυχεροί που έχετε γεννηθεί σε μία από τις ομορφότερες χώρες του κόσμου. Καταλαβαίνω ότι υπάρχουν εκατομμύρια πράγματα για να παραπονεθεί κανείς, αλλά σκεφτείτε λίγο την ιστορία σας, το φως, τη θάλασσα. Και μόνο το άκουσμα της λέξης «Ελλάδα» σε κάνει να χαμογελάς από όποιο μέρος του κόσμου και αν είσαι..»
Μαζί του θα έχει όπως πάντα τη μπάντα του, The Wedding and Funeral Band, καθώς και ένα σύνολο 10 εγχόρδων και χορωδών.
ΤΕΤΑΡΤΗ 7 ΣΕΠΤΕΜΒΡΙΟΥ στις 21.00
CΤ GARDEN FESTIVAL by Christmas Theater
ΠΡΟΠΩΛΗΣΗ ΕΙΣΙΤΗΡΙΩΝ: 211 7701700, www.viva.gr & www.ct.gr
Emma Shapplin in Concert: Η Γαλλίδα ντίβα της ποπ όπερας στο CΤ Garden Festival
Because We Believe - Ο Μάριος Φραγκούλης και η Deborah Myers στο City Garden Festival
«MAMMA MIA!»: Το musical με τα ομορφότερα τραγούδια των ABBA έρχεται στο City Garden Festival
Η Άννα Βίσση και η πιο ανατρεπτική μπάντα της χώρας στο CΤ Garden Festival
Alessandro Safina: Ο πιο ερωτικός Ιταλός Τενόρος έρχεται στην Αθήνα - Ένα μαγικό ταξίδι στην Ιταλία μέσα από τα τραγούδια της
Περισσότερα σε αυτή την κατηγορία: « Ανώτερη Σχολή Δραματικής Τέχνης Ανδρέας Βουτσινάς: Οι αιτήσεις και οι εγγραφές συνεχίζονται Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών »